Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: 8-án ajánlást tett a közlekedési, hírközlési és vízügyi miniszternek amelyben 287/1997. (XII. 29.) Korm. rendelet 3. §
Paragraph Index: 403

(1) bekezdés b) pontjának a jelentésben foglaltaknak megfelelő módosítását kezdeményezte. A válaszadásra nyitva álló határidő még nem telt el. OBH 2713/1998. I. Az Alkotmány 57. § (5) bekezdésében biztosított jogorvoslati jogosultsággal kapcsolatban, valamint a 2. § (1) bekezdésében deklarált jogállamiságból fakadó jogbiztonság követelményével összefüggésben visszásságot okoz, ha valamely kedvezmény, támogatás megszerzését szabályozó önkormányzati rendelet úgy kerül módosításra, hogy arra az érintetteknek felkészülési idő nem áll rendelkezésére. II. Nem okoz visszásságot az Alkotmány 70/A. § (1), (2) és (3) bekezdésében deklarált hátrányos megkülönböztetés tilalmával összefüggésben, ha egyes szociális juttatások biztosításánál a jogalkotó a házasság intézményét mint hagyományos konstrukciót előnyben részesíti. A panaszosok az állampolgári jogok országgyűlési biztosához fordultak, sérelmezve, hogy Budapest IV. Ker. Újpest Önkormányzata fiatal házasok lakáshoz jutásának 200 E Ft támogatása iránt benyújtott kérelmüket elutasította, illetve az elutasításról csak személyes érdeklődéskor kaptak tájékoztatást. További sérelmük az volt, hogy élettársi kapcsolatuk ellenére a kedvezményben nem részesülhettek. A vizsgálat az Alkotmányban garantált jogorvoslathoz és a jogbiztonsághoz való jog sérelmének, valamint a hátrányos megkülönböztetés gyanúja miatt indult. I. Az országgyűlési biztos vizsgálata megállapította, hogy az önkormányzat az ügyben formailag szabályosan járt el, de mégis alkotmányos visszásságot okozott, mind a képviselőtestület a rendeletalkotás során, mind a polgármester nevében eljáró lakás iroda az ügyfelek tájékoztatása során. Az önkormányzat rendeletalkotása sérti a jogalkotásról szóló 1987. évi XI. tv. 12. § (1) bekezdésében foglaltakat. A jogszabály hatálybalépésének időpontját úgy kell meghatározni, hogy kellő idő maradjon a jogszabály alkalmazására való felkészülésre. Ugyancsak megállapítható, hogy az önkormányzat nem tájékoztatta az ügyfeleket a kérelem elutasításáról, annak okáról, az esetleges méltányossági kérelem előterjesztésének lehetőségéről. A képviselő-testület 1997. december 15-én született rendelet-módosítással a szabályozást 1998. január 1. napjával megváltoztatta, és hatályon kívül helyezte azt az előírást, mely szerint a támogatást élettársak is igényelhetik. E felkészülési időt nem hagyó módosítás sérti a jogállam alapvető követelményét, a jogbiztonságot. A vizsgálat megállapította, hogy az

Source: https://magyarkozlony.hu/hivatalos-lapok/fb099cd5628f0cf870629d5eef62e02db171d188/dokumentumok/01043d1a7629ce56f337a052076a09c0ca102301/letoltes